Diari Oficial de la Generalitat Valenciana


Sumari del DOGV 5031, del 20-06-2005 (2005/6742)

Resolució d'1 de juny de 2005, del conseller d'Infraestructures i Transport, per la qual es convoca l'alçament d'actes prèvies a l'ocupació de finques afectades per l'addenda al projecte Gasoducte a Onil, en els termes municipals d'Onil i Castalla (Alacant). Expedient JUEXPR/2005/20 CBREDE 2000/16.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5031

Data del DOGV
:   20-06-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/6742


Organisme emissor
:   Conselleria d'Infraestructures i Transport

Tipus de document
:   Anunci

Resolució d'1 de juny de 2005, del conseller d'Infraestructures i Transport, per la qual es convoca l'alçament d'actes prèvies a l'ocupació de finques afectades per l'addenda al projecte Gasoducte a Onil, en els termes municipals d'Onil i Castalla (Alacant). Expedient JUEXPR/2005/20 CBREDE 2000/16. [2005/S6742]
  
Per Resolució de 12 d'abril de 2005, de la Direcció General d'Energia, de la Conselleria d'Infraestructures i Transport, es va atorgar a Gas Alicante, SAU, autorització administrativa per a la construcció de les instal·lacions corresponents al denominat Gasoducte a Onil i les seues instal·lacions auxiliars, en el tram corresponent als termes municipals d'Onil i Castalla en la província d'Alacant, es va aprovar l'addenda al projecte d'execució i es va declarar, en concret, la seua utilitat pública. La dita declaració d'utilitat pública, d'acord amb el que establix l'article 105 de la Llei 34/1998, de 7 d'octubre, del Sector d'Hidrocarburs, porta implícita la necessitat d'ocupació dels béns i drets afectats i implica la urgent ocupació als efectes de l'article 52 de la Llei d'Expropiació Forçosa.
  
En virtut d'això, el conseller d'Infraestructures i Transport, en compliment del que disposa el precitat article 52 de la Llei d'Expropiació Forçosa, ha resolt convocar els titulars de béns i drets afectats perquè compareguen en l'Ajuntament on es troben les finques afectades, segons el calendari establit en l'annex d'esta resolució, com a punt de reunió per a dur a terme l'alçament d'actes prèvies a l'ocupació i, si procedira, el de les d'ocupació definitiva, de conformitat amb el procediment que establix el precitat article.
  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada, i hauran d'aportar els documents acreditatius de la titularitat i l'últim rebut de la contribució. Podran anar acompanyats dels seus pèrits i un notari, si ho estimen oportú, amb despeses a càrrec seu.
  
Els alçaments d'actes tindran lloc el dia 27 de juliol de 2005, de 14.00 a 14.30 i de 16.00 a 18.00 hores, a l'Ajuntament de Castalla; i el dia 28 de juliol de 2005, de 9.30 a 12.00, en l'Ajuntament d'Onil.
  
L'orde de l'alçament d'actes es comunicarà a cada interessat per mitjà de l'oportuna cèdula de citació. La relació de titulars convocats s'exposarà en els taulers d'edictes dels ajuntaments afectats. Es comunica que esta publicació es realitza, igualment, als efectes que determina l'article 59.5 de la Llei 30/1992 de Règim Jurídic de les Administracions Públiques i del Procediment Administratiu Comú, per a la notificació de la present resolució en els casos de titular desconegut o amb domicili ignorat o aquells en què, intentada la notificació, no s'haguera pogut practicar.
  
En l'expedient d'expropiació Gas Alicante, SAU, assumirà la condició de beneficiària.